google/wiki40b huggingface dataset:
Kong Ubu

Kong Ubu (fransk: Ubu Roi) er et skuespill av den franske symbolistiske forfatteren Alfred Jarry. Stykket ble en skandale og tatt av plakaten på premieredagen den 10. desember 1896, samtidig er det betraktet som en hendelse av revolusjonær betydning for teaterets utvikling.

Revolusjonært og eksperimentelt

Det ble første gang satt opp i Paris ved Théâtre de l’Œuvre og førte til opptøyer blant publikum da det hadde premiere og siste framføring den 10. desember 1896. Stykket ble betraktet som et vilt, bisarr og komisk teater, betydningsfullt for den måten den veltet de kulturelle regler, normer og konvensjoner. De som var blant publikum den ene kvelden da det ble framført og var vitne til responsen, blant annet William Butler Yeats, opplevde det som en hendelse av revolusjonær betydning. Det er i dag vurdert av enkelte som stykket som åpnet dørene for hva som ble kjent som modernisme på 1900-tallet. Det er en forløpet for både absurdteater og surrealisme. Det er også det første av tre stiliserte burlesker hvor Jarry bedrev satire over makt, grådighet, og deres onde virkemidler — i særdeleshet tilbøyeligheten i borgerskapets selvgodhet til å misbruke makt drevet av suksess.
Allerede i åpningsreplikken til kong Ubu da han kom ut på scenen og ropte «merde» (det franske ordet for faen) var skandalen et faktum. Det var rasende reaksjoner fra publikum, reaksjoner som varte gjennom hele forestillingen. Publikum i Paris var ikke modne for en så eksperimentell forestilling. Stykket ble en fiasko uten like og ble tatt av plakaten etter premieren.
Tittelen er noe forvirrende; ordet «Ubu» er kun et nonsensord som antagelig er framskapt fra den franske uttalen av navnet «Herbert», hvilket var navnet på en av forfatterens lærere. Det var han som var det opprinnelige målet for satiren, og som ga inspirasjonen til den første versjonen av skuespillet: «Læreren så visstnok ganske snodig ut, med en stor vom, kledd i rutete bukser og en lang ullkåpe. Han beveget ikke en kroppsdel, bortsett fra munnen, når han snakket. Fremtoningen inviterte vel til parodiering, og Jarry, som stadig satte sin lærer fast med gode resonnementer, tok på seg jobben. Han ble da også utvist fra skolen.» 
Jarry kom med flere forslag til hvordan stykket kunne bli framført. Han ønsket at tittelrollen som kong Ubu skulle ha et hestehode gjort av kartong i bestemte scener, «akkurat som i gamle engelske teatre», ettersom han hadde til hensikt å «skrive en guignol» (hvilket var hovedfiguren i fransk dukketeater). Han så også for seg en «velegnet figur i kostyme skulle komme på scenen, akkurat som i dukketeater, for å holde opp plakater som indikerte lokaliseringen av de ulike scenene.» Han ville også ha kostymer med så lite spesifikk lokalkoloritt eller historisk nøyaktighet som mulig.
Aesernoides

Utseende

En middelsstor (ca. 10 millimeter), bred, gul og svart bladbille. Antennene er tynne og mindre enn halvparten så lange som kroppen. Pronotum er mye bredere enn langt, avrundet trapesformet, på hver side med to dype groper forbundet med en lengdefure. Dekkvingene er mye bredere enn pronotum, noe utvidet bakover med fine punktrader, gule med svarte tegninger.

Utbredelse

Slekten er utbredt i Australia.
Skogbrukets Kursinstitutt

Skogbrukets Kursinstitutt (Skogkurs) er en norsk landsdekkende organisasjon som har til formål å formidle kompetanse og informasjon om skog- og naturbruk til skogeiere, næringsutøvere og skoleverk. 
Skogkurs ble stiftet i 1958 etter initiativ av Det norske Skogselskap, og er organisert som en forening med 40 skogbruksorganisasjoner og -institusjoner som medlemmer. Ass. direktør i Norskog, Gaute Nøkleholm, er styreleder, og Eva Skagestad er administrerende direktør. Skogkurs har 25 ansatte, og har kontorer på Honne i Gjøvik kommune. I tillegg er 50 instruktører i kursserien «Aktivt Skogbruk» lokalisert over hele landet, og knyttet til Skogkurs som deltidsansatte.
Skogkurs utvikler og arrangerer kurs innen en rekke skogfaglige områder, bioenergi, jakt- og viltforvaltning. Kursene har ulik varighet og omfang, og gjennomføres både som fysiske samlinger og som nettkurs. I tillegg til å utvikle og gjennomføre kurs og konferanser, utfører Skogkurs ulike konsulenttjenester og prosjektoppdrag både innenlands og utenlands.
«Aktivt skogbruk» er en landsdekkende kursserie i skogbruk, myntet på skogeiere, skogsarbeidere og skogsmaskinførere. Kursene gjennomføres desentralt, og ledes av instruktører lokalt. Kursene er også aktuelle for andre grupper som benytter motorsag eller annet skogbruksredskap i sitt arbeid eller på fritiden (for eksempel vedhoggere). 
Skogkurs har også ansvaret for utvikling og drift av undervisningsprogrammet «Lære med skogen», som er et naturlæreprogram bygget opp som et tverrfaglig, pedagogisk hjelpemiddel på skolens premisser. «Lære med skogen» tilbyr undervisningsopplegg som passer fra barnehage til høgskole (lærerutdanningen).
Sølvmunn

Handling

Filmen handler om ni år gamle Fredrik som ble igjen hos pappa da mamma dro. Far og sønn holder sammen i tykt og tynt, men problemer oppstår da Fredriks far treffer Tove. 
Filmen gjengir hvorledes Fredrik, med tilnavnet «Sølvmunn», opplever sin egen og de voksnes verden.

Om filmen

Filmarkivet beskriver filmen som en gjennomført barneskildring om det å vokse opp som skilsmissebarn – og problemene som oppstår da far finner en ny kjæreste.
Sølvmunn fikk blandet mottakelse av Arbeiderbladets anmelder Bjørn Granum da den kom, og han skrev blant annet: «Vi kan glede oss over enda en fint gjennomført barneskildring i Norsk film, etter Løperjenten, Liten Ida og Zeppelin». Men han skriver også at: «De første tre kvarterene av filmen er rent dill-dall, slapt skrevet og spilt, og likegyldig regissert. Filmen tar ikke av før konflikten mellom barnet og de voksne tilspisser seg for alvor». Dagbladets Thor Ellingsen var mer positiv i sin omtale og skrev blant annet: «Sølvmunn er et proft og polert arbeid – uten å være glatt».
Knut Jørgen Berg

Seriemesterskap (1)

1. divisjon NFF Futsal 2008/2009

Cuptitler (30)

Sparebank Cup Askim 2001, 2002, 2004, 2005, 2007

Tigerevent Cup Vallhall 2003

SIS Stockholm 2004

Coca-Colacup Fredrikstad 2004, 2005, 2006, 2008

Coca-Colacup Drammen 2004 x2, 2005 x2

Skandinavisk mesterskap Kristiansand 2005

Coca-Colacup Tistedalen 2005, 2006, 2007 x2

Norgesmester i innendørsfotball Vallhall Oslo i regi av NFF 2005, 2006

Coca-Colacup Bergen 2005

SIS Oslo 2006, 2007

Menighetscupen Kristiansand 2006

Umbro5Cup Tistedalen 2008

NFF kvalik til Eliteserien i futsal 3. runde Askim 2008

Nattcup Stranda 2008

Umbro5Cup Mysen 2009

Annet (2)

Sesongens spiller Team Kappa 2006-2007

Årets spiller Sportsklubben Hajduk Bergen 2006
Pseudonymphidia

Utseende

Små til middelsstore (vingespenn ca. 30 millimeter) sommerfugler mønstret i brunt og hvitt. De kan overflatisk minne litt om målere (Geometridae).
Oversiden er brun med hvite flekker, undersiden mønstret i lysbrunt og hvitt.

Utbredelse

Slekten er utbredt i Mellom-Amerika og det aller nordligste Sør-Amerika, fra Mexico i nord til Colombia i sør.
!!!

!!! er et amerikansk band som ble dannet i 1996. Medlemmene kom fra bandene The Yah Mos, Black Liquorice og Popesmashers.
Etter en turne sammen, bestemte Black Liquorice og Popesmashers seg for å blande førstnevntes disco- og funk-stil med sistnevntes støyende aggressivitet, og slik ble !!! født. Bandets navn var inspirert av tekstingen på filmen Gudene må være gale, hvor klikkelydene som buskmennene lagde ble skrevet med et «!». I det internasjonale fonetiske alfabetet er postalveolære klikk-konsonanter representert med ǃ som ikke er et utropstegn, men et «pipe-tegn» med en prikk under.
Deres selvtitulerte debutalbum kom ut i 2000. Oppfølgeren kom i 2003. !!! er kjent for sine katarsiske liveshow.
Sylvester Levay

Bakgrunn

Sylvester Levay begynte på musikkskole da han var åtte år gammel. 
Fra 1962 jobber han i hele Europa inntil han ankom München i 1972. Der traff han sin skrivepartner Michael Kunze, og de to jobber fremdels og har skapt mange vellykkede teaterarbeider. Fra 1980 til 2000 bodde han i Hollywood og konsentrerte seg om komponering av filmmusikk. For tiden deler har sin tid mellom hjem i München, Wien og Los Angeles. Sammen med sin kone Monika som han har vært gift med i 25 år har han datteren Alice og sønnen Sylvester.

Karriere

15 år gammel vant Sylvester sin første konkurranse i komposisjon. I München jobbet han sammen med Udo Jürgens og Katja Ebstein. Mellom 1977 og 1980 komponerte og produserte han for Elton John, Donna Summer, Silver Convention med flere. Fra 1980 og utover har han jobbet med forskjellige størrelser fra Hollywood, inkludert Michael Douglas, Charlie Sheen, George Lucas og andre. Som medlem av Grammy-organisasjonen og Academy of Television Arts & Sciences har han forelest om filmkomponering ved UCLA og USC. 
Han dirigerer og orkestrerer sine egne arbeider samt spiller piano, saksofon, klarinett, fløyte og orgel. Fra 90-tallet begynte han å hengi seg til musikalarbeider. For tiden arbeider han sammen med Michael Kunze på et nytt prosjekt, musikalen Rebekka, som vil få sin premiere ved  Raimundtheater i Wien i september 2006.
Tor-ramdisk

Tor-ramdisk er en minimalistisk Linuxdistribusjon hvis eneste hensikt er å tilby maksimal sikkerhet og beskytte privatlivet maksimalt ved å være tjener for anonymitetsrammeverket Tor. Distribusjonen lar brukere kommunisere over internett gjennom et nettverk av virtuelle tunneler.
Distribusjonen bruker uClibc, som er en minimalistisk utgave av C-standardbiblioteket. Plattformene er i686, x86-64 og RISC-arkitekturen MIPS.
Villmarksliv

Villmarksliv er et månedlig tidsskrift om sportsfiske, jakt, friluftsliv og dyreliv som utgis av Egmont Publishing.

Om bladet

Magasinet ble etablert i 1973 (ett prøvenummer i 1972), og er kjent for de fleste såkalte villmarkinger. Bladet ble startet av de fire gründerne Thorbjørn Tufte, Bjørn Holm-Hansen, Anton Lossius og Olaf Gundersrud gjennom Naturforlaget AS. De første årene delte Tufte og Holm-Hansen på redaktørjobben, ved å ha ansvaret for annenhver utgivelse. I 1988 overtok Dag Kjelsaas redaktørstolen. Dagens redaktør er Knut Brevik, og tok over jobben i 2005. 
I 1992 kjøpte Hjemmet Mortensen opp aksjemajoriteten, og overtok driften. Villmarksliv har vært boltreplass for en rekke kjente villmarkinger, fra Sverre M. Fjelstad til Lars Monsen. 
Bladet utgir i tillegg flere årlige spesialutgivelser som «Ørretfiske», «Vill mat» og «Norske naturperler». Bladet arrangerer også «NM i naturfoto», og gjennom hele året kan leserne følge landets beste naturfotografer knive om premiene. Det fører også de offisielle norgesrekordlistene innen sportsfiske, de såkalte «Sportsfiskerekordene».
Limitless

Handling

Eddie Morra (Bradley Cooper) er en New York-basert forfatter som ikke har det særlig godt med seg om dagen. Han lider av skrivesperre, i tillegg til at kjæresten Lindy (Abbie Cornish) har dumpet ham. Men én dag forandrer livet til Eddie seg fullstendig, da han møter Vernon (Johnny Whitworth), broren til hans eks-kone Melissa (Anna Friel). Vernon tilbyr ham en pille kalt NZT-48, som han hevder er under testing av profesjonelle doktorer og som vil løse alle hans problemer. Til tross for at Eddie er skeptisk, føler han at han ikke har noe å tape og tar pillen.
Til Eddies store overraskelse virker pillen; han kan nå bruke 100 % av hjernekapasiteten i stedet for de vanlige 20 %. Han blir ferdig med boken, og oppnår raskt rikdom ved hjelp av pillene, som han tar stadig flere av. Han bestemmer seg for å bli businessmann, og slik møter han den innflytelsesrike Carl Van Loon (Robert De Niro), samt at Lindy kommer tilbake til ham.
Men Eddie oppdager at NZT-48-pillen slett ikke er noe legegodkjent middel; det er et ekstra sterkt dop, som han må ta regelmessig - ellers dør han. Snart starter en evig og ikke minst farlig jakt på flere av pillene og dens opprinnelse - det viser seg nemlig at Van Loon har fått snusen i hva han driver med, og er beredt på å gjøre hva som helst for å få tak i mirakeldopet.
Soknedal

Den tidligere kommunen Soknedal

Soknedal var fra 1837 en del av Støren formannskapsdistrikt. I 1841 ble Soknedal og Horg skilt ut som selvstendige enheter. Soknedal hadde da 1 966 innbyggere. 
1. januar 1964 ble Soknedal slått sammen med Budal, Singsås og Støren til den nye Midtre Gauldal kommune. Soknedal hadde ved sammenslåingen 1 916 innbyggere. Sammenslutningen vakte sterk motstand i bygda, og et krav om at Soknedal måtte gjenopprettes som egen kommune ble underskrevet av 85% av innbyggerne. Noen år senere, i 1973, ble det gjennomført en folkeavstemning om dette spørsmålet. 60% av innbyggerne i tidligere Soknedal kommune gikk da inn for at bygda på ny skulle bli egen kommune. Spørsmålet kom opp i Stortinget, men flertallet der gikk mot en deling av Midtre Gauldal.
Lillestrøm Musikkorps

Lillestrøm Musikkorps, stiftet 1. januar 1920 er et norsk janitsjarkorps. Som navnet tilsier holder det til i Lillestrøm.
Korpset er medlem av Norges musikkorps forbund, Akershus krets, Lillestrøm Musikkforening (paraplyorg. for LMK og Lillestrøm Byorkester) og Stiftelsen Lillestrøm Kulturforum (drift av Lillestrøm kultursenter).
Jørn Hoels Heteste

Jørn Hoels Heteste er en samleplate med Jørn Hoel, utgitt i 2006. Albumet lå tre uker på VG-lista og endte med 32.-plass som beste plassering.
Cesare Negri

Cesare Negri (også Il Trombone; født rundt 1535 i Milano; død rundt 1604) var en italiensk dansemester fra renessansen. Negri var hovedsakelig aktiv ved det milanesiske hoffet.
I andre halvdel av 1500-tallet skrev Negri Le gratie d'amore (1602), en håndbok om de italienske hoffenes dansetradisjoner. Denne er sammen med  Fabritio Carosos bøker de viktigste kildene til italiensk selskapsdans i renessansen. 
I første del av Gratie redegjør Negri for sin yrkeskarriere, i andre del beskriver han tidens mest virtuose dans, galliarden. Tredje og siste del presenterer en rekke ulike dansetrinn til de 43 koreografiene i boka. I helsides illustrasjoner vises stort sett utgangsposisjonen for de enkelte dansene. For hver av dem er det gitt et musikkeksempel.
Pseudostesilea

Utseende

En middelsstor, avlang, lysbrun trebukk. Antennene er nokås kraftige, omtrent så lange som kroppen. Pronotum er tønneformet. Dekkvingene er avsmalnende bakover, tilspisset bak, med to uregelmessige, brunsvarte tverrbånd. Beina er ganske korte.

Levevis

Disse billene har larver som lever i død ved.

Utbredelse

Arten er kjent fra Laos.
Mihail av Bulgaria

Mihail av Bulgaria (bulgarsk: Михаил) var den eldste sønnen til Simeon den store. Det nøyaktige fødselsåret hans er ukjent, men det er før år 900 e.Kr. Moren hans var Simeons første kone.
Simeon valgte å gi tronen til sin yngre sønn Peter I, kanskje fordi Peter var født av hans andre (og siste) kone. Mihail ble i stedet sendt i kloster. Han følte seg urettferdig behandlet, og ville ta tronen med makt. Da Peter ble krona som keiser i 927 klarte Mihail å flykte fra klosteret og okkuperte en festning i Makedonia. Mange bulgarere støttet ham, men han døde uventet, og tilhengerne hans måtte flykte fra landet.
Afrikatouren i landeveissykling

Afrikatouren i landeveissykling (UCI Africa Tour) er en årlig serie med landeveissyklingskonkurranser i Afrika. Den har vært en del av kontinentaltourene i landeveissykling siden 2005.
Monfortinho

Monfortinho er en liten landsby og et freguesia (sogn) med 608 innbyggere (i 2001), som ligger helt øst i kommunen Idanha-a-Nova i det portugisiske distriktet Castelo Branco. 
Sørvest for landsbyen ligger det en småflyplass – Aeródromo Municipal de Monfortinho; ICAO-kode: LPMF
Lubjanka

Fengsel

Lubjanka omfatter et stort fengsel for politiske fanger. I kjellerrommene ble flere hundre tusen mennesker forhørt og torturert fra 1920. Det var vanlig å berøve fangene søvn over svært lang tid. Under forhørene ble de regelmessig mishandlet og terrorisert. Mange fanger begikk selvmord eller ble skutt i Lubjankas kjeller etter «rettssaker» uten forsvarer.
Steve Talley

Karriere

Talley dukket opp i to reklamefilmer for Pepsi Max i 2009. Også i 2009 vil han funksjonen i den nyeste installment of Van Wilder som figuren Dirk Arnold. Han er også i den nye 2009 filmen Parfection: The Golf Movie som Eric P. Keller. I tillegg til film studiepoeng Talley har også omtalt i en britisk TV-reklame for Pepsi Max.
Bestum

Bestum er et boligstrøk i Bydel Ullern i Oslo. Det grenser til Bestumkilen i sør, Vækerø i sørvest (ved fjorden), Sollerud i vest, Ullern i nordvest og nord, Abbediengen i nordøst, og Skøyen i øst og sørøst (her ved Skøyens underområde Sjølyst).
Før utbyggingen til boligområde var Bestum landbruksområde. Navnet Bestum (også Bestun) stammer fra midten av nordisk middelalder og er kjent fra så tidlig som 1200-tallet.
Egennavnet Furulund ligger også i området, dette er bl.a. navnet på en vei og en trikkeholdeplass på Lilleakerbanen. Her ble også bygget bunkeren Festung Furulund, som under andre verdenskrig var tilholdssted for politisjef Heinrich Fehlis. Tidligere var også Bestum en holdeplass på Lilleakerbanen, men den ble lagt ned.
Området består av villaer, har mye grønt og er relativt dyrt. Bestum Vel ble stiftet i 1892, og er blant Norges eldste velforeninger.
Farafenni

Farafenni er den største by i det sentrale Gambia, beliggende like sør for landets nordlige grense mot Senegal. Byen hadde i 2008 et innbyggertall på cirka 33.000.
Tone Bergli Joner

Priser og utmerkelser

Hun fikk den første «Barnesikkerhetsprisen» i Norge for sine bøker om barnesikkerhet. Hun delte denne prisen med Stavanger kommune. 
Hun har også fått prisen «Drømmeukulela» sammen med Pelle Joner, for sin innsats for ukulele som instrument og for utgivelsen av Norges første lærebok i ukulelespill. I tillegg har hun fått Røykfritt-prisen i 2011.
Edvard Grieg: Slåtter Opus 72

Edvard Grieg: Slåtter op.72 & the Knut Dahle Slåtter er et musikkalbum med Ingfrid Breie Nyhus og Åshild Breie Nyhus utgitt i 2007.
Estlands luftforsvar

Estlands luftforsvar (Eesti Õhuvägi) er den våpengrenen i Estlands forsvar som har ansvaret for de fleste luftstyrkene i landet. Ett av deres hovedoppdrag er å bygge opp et luftovervåkningssystem, som skal være hjørnesteinen i luftsikkerheten og kontrollen av luftrommet i området, og en integrert del av Natos luftforsvarssystemer.
Sammen med Latvia og Litauen har Estland et radarnettverk under navnet BaltNet.
Megalyn Echikunwoke

Tidlig liv

Echikunwoke ble født i Spokane, Washington. Hun er datter av en nigerianer og en hvit, amerikansk mor med tyske/irske røtter. Hun har en bror som heter Miki og en søster som heter Misty.

Karriere

Echikunwoke hadde en av sine første store rolle som den mystiske Isabelle Tyler i The 4400 siden starten av sesong 3. Echikunwoke sluttet i rollen i 2007. Ikke lenge etter at hun avsluttet sin karriere innenfor serien, ble hun droppet fra sitt sitt produksjonsselskap.
Jun har hatt gjesteroller et antall serier som The Steve Harvey Show, Boston Public, ER, What I Like About You, Buffy the Vampire Slayer, That '70s Show, Veronica Mars, and most recently Supernatural. Hun har også hatt en rolle under den første sesongen av 24.
I sesong 7 av CSI: Miami (2008) ble hun med som doktor Tara Price.
Vokterne

Vokterne eller Ukjente makter er en bokserie for ungdom av Willy Ustad. Serien kom på Cappelen forlag i seks bind fra 1998 til 2003.
Den var Ustads første og foreløpig eneste ungdomsbokserie, og den eneste han har skrevet i jeg-form. Den var også den første serien hans som er ei rein, sammenhengende science fiction-fortelling.
Ustad har alltid rekna seg som science fiction-forfatter. Han debuterte med ei scifi-bok. Hans første og største serie, Fire søsken, inneholder mange science fiction-elementer, og minst tre bøker er reine scifi-romaner (bind 17, 24 og 28).
Men den norske forlagsverdenens redsel for å tape penger på science fiction, og spesielt på ny norsk scifi i pocket, gjorde at han ikke fikk realisert så mange av ideene sine. Helt til han fikk sjansen til å skrive serie for ungdom. Ungdomsbøker har alltid vært et nisjemarked med plass for noe science fiction i Norge.
Seriens fantastiske ugangspunkt er ikke brukt så ofte før. (Andre Norton brukte den i en swords and sorcery-roman for mange år sida.) I en litt avsides småby i Trøndelag fins det et distrikt – halvøya på sørsida – som står folketomt og langsomt vokser. Men mesteparten av byfolket oppfatter ikke det. Hverken de eller folk på gjennomreise klarer å se at det er noe i den retninga der den døde delen av byen ligger – eller å tenke på at det er ei retning de aldri ser i.
Det skjedde noe her, på 1800-tallet en gang. Men det er glemt, vekk fra hukommelsen, som den døde bydelen er usynlig.
En liten rufsete gruppe mennesker kan likevel se. De veit at det er noe der inne, og de slutter seg sammen på Kafe Skummel for å passe på det. Blant dem er seriens navnløse jeg-person, en ung gutt.
Med dette utgangspunktet forteller Ustad ei X-Files-aktig grøsserhistorie med lokaler som han kjenner godt: ødslige, nedlagte militærleirer, de store grenseskogene mot Sverige, den øde bydelen som forfaller, men ellers er som for mange, mange år sida. Dette er blanda med action, store konspirasjonsteorier og sprang utover i Norge og verden.
Serien er nok også en hommage til flere av det seine 1900-tallets store science fiction-filmer: Alien, Close Encounters of the third kind, kanskje også Twin Peaks. Her fins også atskillig urskogsromantikk og -mystikk fra Finnskogen, mystiske meldinger bakt inn i gamle viser av Dan Andersson, teknologi fra Detroit til Det Ytre Rom, forsiktig tenåringskjærlighet med mer – kort sagt, det meste som en fantasihungrig ung leser kan ønske seg.
Elementer fra både intrigen og persongalleriet finnes igjen fra Ustads andre serier. Et fantastisk element og en person går igjen fra en av de tidlige bøkene i Fire søsken. En annen viktig person er med i Ustads nyeste serie, Journalisten. En tredje viktig person har samme etternavn som helten i Ustads historiske roman om Svartedauen, Et liv i dødens tid. I 5. bind i serien leser deltakerne ei bok av Willy Ustad (forfatter ikke oppgitt i teksten!), UFO i Norge. Forresten er også en av hovedpersonene, den ikke navngitte forfatteren, mistenkelig lik en viss utmarksforfatter fra Trøndelag...
If I Knew You Were Comin' I'd've Baked a Cake

«If I Knew You Were Comin I'd've Baked a Cake» er en amerikansk populærmusikksang med melodi og tekst av Al Hoffman, Bob Merrill og Clem Watts. Den ble publisert i 1950.
Den store hitversjonen i USA ble spilt inn av Eileen Barton i januar 1950. Innspillingen ble utgitt av National Records med katalognummer 9103.
En annen versjon ble spilt inn på plate av Georgia Gibbs. Innspillingen ble gjort 16. februar 1950 og utgitt av Coral Records med katalognummer 60169.
En britisk versjon ble spilt inn på plate av Dame Gracie Fields i 1950 og har siden blitt brukt i en reklamekampanje på britisk TV.
En annen versjon ble spilt inn av Betty Harris og et kor, med Art Mooney's Orchestra. Innspillingen ble gjort 19. februar 1950 og utgitt av MGM Records med katalognummer 10660.
Bing Crosby og Bob Hope spilte inn en versjon sammen som utvidet standardteksten til å innbefatte vers om å lage et måltid og å forberede en gås.
I Australia ble en versjon spilt inn på plate av June Hamilton i mai 1950 og utgitt av Pacific Records med katalognummer 10-0030.
Denne sangen ble brukt i en sketsj i Sesame Street med Ernie og Cookie Monster, da Cookie Monster ønsket seg en cookie, men i stedet måtte slå seg til ro med en fødselsdagskake, laget av Ernie. Han spiser den vilt opp. Da Cookie Monster først ser den ferdige kaken utbryter han: «Oh! I wish it was a cookie».
En versjon ble brukt som åpningstema på Exit 57, en sketsjkomiserie som ble vist på Comedy Central, med Stephen Collins, Paul Dinello, Jodi Lennon, Mitch Rouse og Amy Sedaris i hovedrollene.
Manhattan-bandet The Maxes spilte i 2008 inn en versjon som en del av en samling med tolv Al Hoffman-sanger kalt The Maxes Sing Al Hoffman.
Visse versjoner av sangen innefatter teksten «If I knew you were comin' I'd've baked a cake this morning» istedenfor «how'd you do».

Norsk versjon

Egil Hagen har skrevet en norsk tekst. På norsk bærer den tittelen «Takk for det». Aage Braarud, sang, med Robert Levins orkester har spilt inn sangen. Den ble utgitt på 78-platen HMV A.L. 3093 i 1950.